CELEX: 62015CN0684
Language: da
Date: 2015-12-18 00:00:00
Title: Sag C-684/15: Sag anlagt den 18. december 2015 — Europa-Kommissionen mod Storhertugdømmet Luxembourg

14.3.2016   
            
            
               DA
            
            
               Den Europæiske Unions Tidende
            
            
               C 98/20
            
         Sag anlagt den 18. december 2015 — Europa-Kommissionen mod Storhertugdømmet Luxembourg
   (Sag C-684/15)
   (2016/C 098/26)
   Processprog: fransk
   
      Parter
   
   
      Sagsøger: Europa-Kommissionen (ved M. Heller og K.-Ph. Wojcik, som befuldmægtigede)
   
      Sagsøgt: Storhertugdømmet Luxembourg
   
      Sagsøgerens påstande
   
   
               —
            
            
               Det fastslås, at Storhertugdømmet Luxembourg har tilsidesat sine forpligtelser i henhold til artikel 130, stk. 1, i Europa-Parlamentets og Rådets direktiv 2014/59/EU af 15. maj 2014 om et regelsæt for genopretning og afvikling af kreditinstitutter og investeringsselskaber og om ændring af Rådets direktiv 82/891/EØF og Europa-Parlamentets og Rådets direktiv 2001/24/EF, 2002/47/EF, 2004/25/EF, 2005/56/EF, 2007/36/EF, 2011/35/EU, 2012/30/EU og 2013/36/EU samt forordning (EU) nr. 1093/2010 og (EU) nr. 648/2012 (1), idet det ikke har vedtaget de love og administrative bestemmelser, der er nødvendige for at efterkomme direktivet.
            
         
               —
            
            
               Storhertugdømmet Luxembourg pålægges i henhold til artikel 260, stk. 3, TEUF at betale en tvangsbøde på 6 700 EUR pr. dag fra datoen for afsigelse af dommen i nærværende sag på grund af tilsidesættelse af pligten til at meddele gennemførelsesforanstaltningerne til direktiv 2014/59/EU.
            
         
               —
            
            
               Storhertugdømmet Luxembourg tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Fristen for gennemførelse af direktiv 2014/59/EU udløb den 31. december 2014.
   
      (1)  EUT L 173, s. 190.